།ཤ་རུས་དོན་སྙིང་བཟའ་བའི་རི་གླིང་བརྗིད། །ཐོད་རྔ་རྐང་གླིང་རོལ་སྒྲ་འབྲུག་སྟོང་ལྡིར། །དྲག་པོའི་མཆོད་པས་ས་གསུམ་
བཀང་སྟེ་འབུལ། །ཨོཾ་བཛྲ་ཨརྒྷཾ་པཱདྱཾ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻཝིདྱ་ཤབྡ་པཱུ་ཛ་ཧོཿ གཉིས་པ་ནང་མཆོད་ལ་གསུམ་ལས། དང་པོ་སྨན་ནི། ཧཱུྃ། རྩ་བརྒྱད་ཡན་ལག་སྟོང་
སྦྱར་རིག་ལྔ་ཡིས། །བྱིན་བརླབས་ཁ་དོག་གྲུབ་པའི་དངུལ་ཆུ་བཞིན། །དྲི་བསུང་ཡོངས་འདུའི་ལྗོན་པ་ཞུ་བ་ལྟར། །རོ་བཅུད་ཏིང་འཛིན་ཟས་འདྲ་མཆོད་པ་འབུལ། །ཨོཾ་མ་
ཧཱ་པཉྩ་ཨ་མྲྀ་ཏ་ཁ་རཾ་ཁཱ་ཧི། གཉིས་པ་རཀྟ་ནི། ཨཱཿ ཐོད་པའི་སྣོད་ནི་ཆོས་ཀྱི་དབྱིངས་དང་མཉམ། །བྷ་གའི་རཀྟ་གཟུང་བ་སྟོང་པའི་བཅུད། །འབྱུང་བའི་རྩི་ཁྲག་འཛིན་པ་རིག་
པའི་དཔྱིད། །བསྒྲལ་བའི་དམར་ཆེན་ཟུང་འཇུག་ཆེན་པོས་མཆོད། །ཨོཾ་མ་ཧཱ་རཀྟ་ཁ་རཾ་ཁཱ་ཧི། གསུམ་པ་གཏོར་མ་ནི། ཨོཾ། བརྟན་པའི་འཇིག་རྟེན་ཤེས་རབ་གཏོར་གཞོང་

༄༅། །ཡངས༑ །གཡོ་བའི་སེམས་ཅན་ཐབས་མཁས་གཏོར་མའི་རྫས། །ཐབས་ཤེས་གཉིས་མེད་གཏོར་ཆེན་འདོད་ཡོན་གཏེར། །ཟག་མེད་བདུད་རྩི་
དམ་པར་བཞུས་ནས་འབུལ། །ཨོཾ་མ་ཧཱ་བ་ལིཾ་ཏ་ཁ་རཾ་ཁཱ་ཧི། གསུམ་པ་གསང་མཆོད་ལ་གཉིས་ལས། དང་པོ་སྦྱོར་མཆོད་ནི། ཧཱུྃ། ཤེས་རབ་པདྨར་ཐབས་ཀྱི་རྡོ་རྗེས་སྲུབ། །བྱང་ཆུབ་
སེམས་རྒྱུན་འཁོར་ལོ་བཞི་རུ་ཕབ། །དགའ་བ་བཞི་དང་སྟོང་པ་བཞི་སྦྱར་བའི། །བདེ་སྟོང་ཟུང་འཇུག་རོལ་པ་ཆེན་པོས་མཆོད། །ཨོཾ་ཨ་ནུ་རཱ་ག་ཎ་མ་ཧཱ་སུ་ཁ་ཤུ་ནྱ་ཏཱ་ཛྙཱ་ན་
སྭ་བྷཱ་ཝ་པཱུ་ཛ་ཧོཿ གཉིས་པ་བསྒྲལ་མཆོད་ནི། ཧཱུྃ། རྣམ་ཐར་གྲུ་གསུམ་དངོས་འཛིན་བསད་ཁང་དུ། །ལས་ཉོན་དགྲ་བགེགས་གདུག་པ་ཀུན་བཅུག་སྟེ། །སྟོང་ཉིད་ཡེ་ཤེས་མཚོན་
ཆས་བསྒྲལ་ནས་ནི། །རྒྱུད་དྲུག་འཁོར་བའི་སྐྱེ་སྒོ་བཅད་པས་མཆོད། །ཧཱུྃ་ཤ་ཏཱུཾ་བིགྷྣན་མཱ་ར་ཡ་པཱུ་ཛ་ཧོཿ བཞི་པ་དེ་ཁོ་ན་ཉིད་ཀྱི་མཆོད་པ་ནི། ཨ། མཆོད་ཡུལ་མཆོད་རྫས་མཆོད་

བྱེད་ལ་སོགས་པའི། །ཆོས་རྣམས་རང་བཞིན་གྲུབ་པ་ཅུང་ཟད་ཙམ། །མ་དམིགས་སྟོང་པ་ཀ་དག་ཆེན་པོའི་དབྱིངས། །འཁོར་འདས་གཉིས་འཛིན་ཞིག་པ་མཆོད་པའི་
མཆོག །ཨོཾ་མ་ཧཱ་ཤུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཏྨ་ཀྲོཧཾ། བདུན་པ་བསྟོད་པ་ནི། སྣང་བ་མཐའ་ཡས་སྐུ་ཡི་འཕྲོ་འདུ་ལས། །བདེ་གཤེགས་འདུས་པའི་ཁྲོ་རྒྱལ་དྲག་པོ་རྩལ། །
མ་རུངས་གདུག་པ་འདུལ་བའི་ཕྲིན་ལས་པ། །ཁྱོད་ལ་བསྟོད་དོ་ལུས་ལ་བྱིན་གྱིས་རློབས། །སྣང་བ་མཐའ་ཡས་གསུང་གི་འཕྲོ་འདུ་ལས། །གསང་བ་འདུས་པའི་སྔགས་
རྒོད་དམོད་པའི་མཚོན། །མ་རུངས་གདུག་པ་འདུལ་བའི་ཕྲིན་ལས་པ། །ཁྱོད་ལ་བསྟོད་དོ་ངག་ལ་བྱིན་གྱིས་རླབས། །སྣང་བ་མཐའ་ཡས་ཐུགས་ཀྱི་འཕྲོ་འདུ་ལས། །སོར་
རྟོག་ཡེ་ཤེས་རྫོགས་པ་ཆེན་པོའི་ཀློང་། །མ་རུངས་གདུག་པ་འདུལ་བའི་ཕྲིན་ལས་པ། །ཁྱོད་ལ་བསྟོད་དོ་ཡིད་ལ་བྱིན་གྱིས་རློབས། །ཞེས་དང་། ཧཱུྃ། ཆོས་ཀྱི་དབྱིངས་ནས་

༄༅། །སྐུ་བསྐྱོད་ཚེ། །བདུད་མུན་བརླག་བྱེད་དམར་པོའི་འོད། །ཚ་ཟེར་བདུན་འགྱུར་ཤར་སྙམ་ནས། །སྲིད་གསུམ་འདར་བར་མཛད་ལ་བསྟོད། །ཧཱུྃ།
ཤིན་ཏུ་ཁྲོ་ཞིང་རབ་ཁྲོས་ཞལ། །མི་བཟད་མཆེ་གཙིགས་ལྗགས་འདྲིལ་རྩེར། །དྲག་པོའི་སྔགས་རྒོད་ཀུན་བསྒྲགས་པས། །དགྲ་བགེགས་གསོད་པར་མཛད་ལ་བསྟོད། །
ཧཱུྃ༑ སྤྱན་གསུམ་གཟིར་བའི་ལྟ་སྟངས་དང་། །སྨ་ར་སྨིན་མ་རལ་པ་དང་། །བ་སྤུའི་ཁོང་ནས་འབར་བའི་མེས། །བདུད་དཔུང་སྲེག་པར་མཛད་ལ་བསྟོད། །ཧཱུྃ། མཐུ་
སྟོབས་རྡོ་རྗེ་འབར་བ་ཡིས། །རི་རབ་མ་ལུས་རྨིང་ནས་བསྙིལ། །རྒྱ་མཚོ་ཡོངས་ཀྱི་ལྟོ་བརྡོལ་བས། །དྲེགས་པ་དཔའ་བཀོང་མཛད་ལ་བསྟོད། །ཧཱུྃ། ཁམས་གསུམ་
ཐམས་ཅད་ཤར་མཐོང་ཟ། །སྲིད་གསུམ་ཁྲག་ཏུ་ཧུབ་གཅིག་གིས། །འཐུང་འདོད་སྡིག་པ་མགོ་དགུ་པས། །དམ་སྲི་བརླག་པར་མཛད་ལ་བསྟོད། །ཧཱུྃ། སྐུ་སྨད་ཆུ་སྲིན་

ཁྲོས་པའི་ཁས། །སྟོང་གསུམ་མ་ལུས་རྔུབ་བྱེད་ཅིང་། །གནམ་ལྕགས་ཕུར་བུ་འབར་བ་ཡིས། །ངན་སོང་འཇོམས་པར་མཛད་ལ་བསྟོད། །ཧཱུྃ། གླང་ཆེན་ཞིང་དང་སྟག་
ལྤགས་བགོས། །ཐོད་སྐམ་མགོ་བོའི་དོ་ཤལ་གསོལ། །ཕྱག་རྒྱ་སྦྲུལ་དང་ཁྲག་ཞག་ཐལ། །རིན་ཆེན་རྒྱན་འཛིན་མཛད་ལ་བསྟོད། །ཧཱུྃ། དྲག་ཤུལ་ཆེན་པོའི་གཟུགས་ཀྱི་
བྱིན༑ །མཐོང་ན་ཐམས་ཅད་ཁྲག་སྐྱུགས་པ། །འཇིགས་སུ་རུང་སོགས་ཉམས་དགུ་ཡིས། །འཇིག་རྟེན་འཇིགས་པར་མཛད་ལ་བསྟོད། །ཧཱུྃ། སྟོབས་བཅུའི་སྟོབས་ཀྱིས་
དྲེགས་པའི་སྡེ། །ཕོ་རྒྱུད་མོ་རྒྱུད་ཀུན་མནན་ནས། །པད་ཉིའི་གདན་ལ་མེ་དཔུང་ནང་། །མངོན་པར་རོལ་པར་མཛད་ལ་བསྟོད། །ཧཱུྃ། བདེ་གཤེགས་མ་ལུས་འདུས་པ་
ཁྱོད༑ །ཡིན་པར་ཤེས་ཕྱིར་རྒྱན་གྱི་ལྷ། །འཇམ་དཔལ་རྟ་མགྲིན་ཕྱག་རྡོར་དང་། །ཕག་མོ་མེ་དབལ་བསྟན་ལ་བསྟོད། །ཧཱུྃ། སྟེང་གི་གཟའ་དང་འོག་གི་ཀླུ། །བར་གྱི་

༄༅། །གདུག་པ་ཀུན་གྱི་གཤེད། །ཁྱུང་ནག་ཉིད་དང་དབང་དགུག་ལ། །རིགས་བདག་སྣང་མཐའ་བསྟན་ལ་བསྟོད། །ཧཱུྃ། ཕ་རོལ་ཕྱིན་བཅུ་མཐར་
ཕྱིན་ཅིང་། །སྟོབས་བཅུ་ཡོངས་སུ་རྫོགས་པའི་རྩལ། །ཕྱོགས་བཅུའི་འཇིག་རྟེན་གདོན་གཟིར་བར། །ཁྲོ་བོ་བཅུ་རུ་བསྟན་ལ་བསྟོད། །ཧཱུྃ། གང་གི་ཚོགས་བརྒྱད་དག་པའི་
རྩལ༑ །དྲེགས་པའི་སྡེ་དཔོན་ཆེན་པོ་བརྒྱད། །རྒྱལ་བའི་བསྟན་པ་སྲུང་བའི་ཕྱིར། །ཕོ་ཉར་མངགས་པར་མཛད་ལ་བསྟོད། །བརྒྱད་པ་ཛཔ྄་བཟླ་བ་ནི། བདག་ཉིད་པདྨ་དྲག་པོའི་
ཐུགས་ཀ་ནས་འོད་ཟེར་འཕྲོས། མདུན་བསྐྱེད་པདྨ་དྲག་པོའི་ཐུགས་ཀའི་རྡོ་རྗེ་ལ་ཕོག་པས་ཐུགས་རྒྱུད་བསྐུལ། དེ་ལས་འོད་ཟེར་འཕྲོས། ཕྱོགས་བཅུའི་རྒྱལ་བ་སྲས་དང་
བཅས་པ་དང་། བླ་མ་ཡི་དམ་དཔའ་བོ་མཁའ་འགྲོ་ཐམས་ཅད་མཆོད། དེ་དག་གི་གསང་བ་གསུམ་གྱི་བྱིན་རླབས་ཐམས་ཅད་སྐུ་དང་ཡིག་འབྲུ་ཕྱག་རྒྱའི་རྣམ་པར་ཆར་

བབས་པ་ལྟར་བྱུང་ནས་བདག་མདུན་ལ་ཐིམ་པར་བསམ། ཡང་འོད་ཟེར་འཕྲོས། རིགས་དྲུག་གི་སེམས་ཅན་ཐམས་ཅད་ཀྱི་སྡུག་བསྔལ་སྡིག་སྒྲིབ་སྦྱངས་ནས་པདྨ་དྲག་པོའི་
གོ་འཕང་ལ་བཀོད། དེ་དག་གི་བཅུད་སྟོབས་ཐམས་ཅད་ཚུར་བསྡུས་ཏེ་ཐིམ་པར་བསམ། ཡང་འོད་ཟེར་འཕྲོས། ལྷ་སྲིན་སྡེ་བརྒྱད་དྲེགས་པ་ཅན་ཐམས་ཅད་དབང་དུ་བསྡུས་
ནས་ཅི་བསྒོ་བའི་ལས་ཐམས་ཅད་སྒྲུབ་པར་བསམ། འོད་ཟེར་ཁྲོ་བོ་མཚོན་ཆ་མེ་དཔུང་གི་རང་བཞིན་འཕྲོས། བྱང་ཆུབ་སྒྲུབ་པ་ལ་བར་དུ་གཅོད་པའི་དགྲ་བགེགས་བདུད་དང་
དམ་སྲི་འབྱུང་པོ་མ་རུངས་པ་ཐམས་ཅད་ཚར་བཅད་པར་བསམས། ཨོཾ་ཨཱཿཧཱུྃ་ཨརྩིག་ནིརྩིག་ན་མོ་བྷ་ག་ཝ་ཏེ་བཛྲ་ཀཱི་ལི་ཀཱི་ལ་ཡ། ཞེས་བརྒྱ་སྟོང་གང་ནུས་བཟླ། མཇུག་ཏུ། ཨོཾ་ཨཱཿཧཱུྃ་
ཨརྩིག་ནིརྩིག་ན་མོ་བྷ་ག་ཝ་ཏེ་བཛྲ་ཀཱི་ལི་ཀཱི་ལ་ཡ། གོང་སྔགས་མཐར། ཨ་ཡ་མ་དུ་རུ་ཙ་ཤ་ན་ས་མ་ཡ་ཧཱུྃ་ཕཊ྄། ཅེས་སྡེ་བརྒྱད་ཀྱི་སྲོག་སྔགས་བཏགས་པའང་ཅུང་ཟད་བཟླའོ། ། ༈ ཧཱུྃ། དབང་

༄༅། །དྲག་འབར་བའི་ལྷ་ཚོགས་དབྱིངས་ནས་གཤེགས། །ཕྱི་ནང་གསང་བའི་ཛཔ྄་བསྙེན་མཆོད་པ་འབུལ། །སྐུ་གསུང་ཐུགས་ཡོན་ཕྲིན་ལས་རྫོགས་
ལ་བསྟོད། །ཉམས་ཆགས་ཀུན་བཤགས་མཆོག་ཐུན་དངོས་གྲུབ་སྩོལ། །མ་ཧཱ་པཉྩ་རཀྟ་བ་ལིངྟ་ཁཱ་ཧི། (ཡིག་བརྒྱ་)དབྱངས་གསལ་དང་རྟེན་སྙིང་སོ་སོར་ལན་གསུམ་རེ་བརྗོད། གསུམ་པ་ལས་
ལ་སྦྱར་བ་ལ་བཞི། སྲུང་བ། བསད་པ། བཟློག་པ། ལས་མཇུག་བསྡུ་བའོ། །དང་པོ་ལ་སྲུང་བ་དངོས་དང་། གཏོར་མ་འབུལ་ཞིང་ཕྲིན་ལས་བཅོལ་བ་གཉིས་ལས། དང་པོ་ནི། རང་གི་གཉུག་མའི་ལུས་སེམས་མ་ཧཱ་གུ་རུ་
པདྨ་དྲག་པོ་དངོས་སུ་གསལ་བའི་སྐུ་ལ་ཡེ་ཤེས་ཀྱི་རང་བཞིན་རྡོ་རྗེའི་གོ་ཁྲབ་ཀྱིས་བར་མཚམས་མེད་པར་ཞུ་ལུགས་སུ་གཡོགས་པའི་རྡོ་རྗེའི་ལྟེ་བ་རྣམས་སུ་བསྐལ་བཟང་་་
གི་སངས་རྒྱས་སྟོང་སོགས་ཕྱོགས་བཅུ་དུས་གསུམ་གྱི་སངས་རྒྱས་རྣམས་ཞལ་ནང་བསྟན་དུ་བཞུགས་པ། རྭ་བར་རྣམས་སུ་བྱང་ཆུབ་སེམས་དཔའ་རྣམས་གནམ་ལྕགས་

ཀྱི་སྡིག་པའི་རྣམ་པར་ཁ་ཕྱིར་བསྟན་དུ་གནས་པ། བསྲུང་བྱ་བླ་མ་སྟེང་ཕྱོགས་སུ་སྣང་བ་མཐའ་ཡས་ཀྱི་རྣམ་པར་བཞུགས་ཤིང་། བསྲུང་བྱ་གཞན་རྣམས་ཕྱོགས་མཚམས་
སུ་གུ་རུ་དྲག་པོའི་རྣམ་པར་གསལ། རང་ཉིད་པདྨ་དབང་དྲག་གི་ཐུགས་ཀའི་རྡོ་རྗེ་དང་མགྲིན་པའི་སྔགས་ཕྲེང་། གནས་སོ་སོའི་ལྷ་རྣམས་ལས་འོད་ཟེར་སྟེང་འོག་ཕྱོགས་
མཚམས་རྣམས་སུ་འཕྲོས་པས་ཕྱི་རོལ་དུ་ཐོད་མཁར་གྲུ་བཞི་པ། དེ་རྒྱབ་གནམ་ལྕགས་ཀྱི་རྡོ་རྗེ་རྩེ་དགུ་པ། ཡར་རྩེ་འོག་མིན་གྱི་གནས་སུ་སླེབས་པ། མར་རྩེ་མནར་མེད་
ཀྱི་དམྱལ་བར་སླེབ་པ། ལྟེ་བ་ཤིན་ཏུ་ཡངས་ཤིང་རྒྱ་ཆེ་བ་སྟོང་གསུམ་དང་མཉམ་པའི་ནང་དུ་ཐོད་མཁར་ཚུད་པ། སྟེང་གི་རྭ་དབུས་མའི་ནང་ན་ཆོས་ལོངས་སྤྲུལ་གསུམ་
སོགས་རྩ་བརྒྱུད་ཀྱི་བླ་མ་རྣམས་ཐོ་བརྩེགས་སུ་བཞུགས་པ། རྭ་བརྒྱད་ལ་རིག་འཛིན་བརྒྱད། གུ་རུ་མཚན་བརྒྱད། ཡི་དམ་བཀའ་བརྒྱད་ཀྱི་ལྷ་ཚོགས་རྣམས་བཞུགས་པ།

༄༅། །འོག་གི་རྭ་དབུས་མའི་ནང་དུ་ཡཀྴ་མེ་དབལ། རྨོངས་བྱེད་མ་གསུམ། དབང་ཕྱུག་མ་ཉེར་བརྒྱད། དཔལ་མགོན་སྟོབས་འཕྲོག་དབང་པོ་ཡུམ་
བཞི་འཁོར་གྱི་ཚོགས། གཟའ་བདུད་རྭ་ཧུ་ལ་གཟའ་བརྒྱད་གདོང་མོ་བཞི་དང་བཅས་པ། རྭ་བརྒྱད་ལ་དྲེགས་པ་སྡེ་བརྒྱད་སོ་སོའི་འཁོར་དང་བཅས་པ་གནས་པ། དེ་རྒྱབ་
སྟེང་འོག་གི་རྭ་ལ་འཁོར་ཐབས་སུ་བརྟེན་པའི་གནམ་ལྕགས་ཀྱི་འཁོར་ལོ་རྩིབས་བཅུ་པའི་རྩིབས་གཉིས་སྟེང་འོག་ཏུ་ཡོད་པ། གུར་ཐབས་ཁོག་པ་སྟོང་པ་ཡངས་ཤིང་རྒྱ་ཆེ་
བའི་རྩིབས་བཅུ་ལ་ཁྲོ་བོ་བཅུ་ཞལ་ནང་དུ་གཟིགས་ནས་བཞུགས་པ། དེ་རྒྱབ་སྟེང་འོག་གི་རྭ་ལ་བརྟེན་ནས་ནང་ནས་རིམ་བཞིན་འཁོར་ལོ། རྡོ་རྗེ། རིན་པོ་ཆེ། པདྨ། རྒྱ་
གྲམ་གྱི་གུར་ཁང་རྒྱ་ཕོར་ཁ་སྦྱར་བ་ལྟ་བུ་རིམ་པ་ལྔའི་ནང་གི་བར་མཚམས་སུ་རྣམ་སྣང་། མི་བསྐྱོད་པ། རིན་འབྱུང་། སྣང་མཐའ། དོན་གྲུབ་ཡབ་ཡུམ་རྣམས་ཞལ་ནང་དུ་

གཟིགས་པས་བར་མཚམས་མེད་པར་གཏམས་པ། དེ་རྒྱབ་སྟེང་ཕྱོགས་སུ་གསེར་གྱི་འཁོར་ལོ་རྩིབས་སྟོང་རྣོ་དབལ་དང་ལྡན་པ་གཡས་བསྐོར་དུ་འཁོར་བ། འོག་ཕྱོགས་
སུ་གནམ་ལྕགས་ཀྱི་འཁོར་ལོ་རྩིབས་སྟོང་རྣོ་དབལ་དང་ལྡན་པ་གཡོན་དུ་འཁོར་བ། དེ་གཉིས་ཀྱི་རྩིབས་རྩེ་ཁ་སྦྱར་གཡས་གཡོན་དུ་བསྣོལ་མར་འཁོར་བའི་བར་དུ་གནོད་
བྱེད་དགྲ་བགེགས་འབྱུང་པོ་དམ་སྲི་མ་རུངས་པ་ཐམས་ཅད་དུམ་བུར་གཏུབས་པ། དེའི་ནང་གི་སྟེང་ཕྱོགས་ཐམས་ཅད་བྱ་ཁྱུང་། བར་ཐམས་ཅད་ཡཀྴ་མེ་དབལ། འོག་
ཐམས་ཅད་ལྕགས་ཀྱི་སྡིག་པ་ཞལ་ཕྱིར་གཟིགས་པས་བར་མཚམས་མེད་པར་གཏམས་པ། དེ་རྒྱབ་ནང་ནས་རིམ་བཞིན་ནམ་མཁའ། ཆུ། ས། མེ། རླུང་གི་འཁོར་ལོ་
རིམ་པ་ལྔས་བསྐོར་བའི་བར་མཚམས་རྣམས་སུ་ཁྲོ་ཆུང་། དཀར། མཐིང་། སེར། དམར། ལྗང་བའི་ཚོགས་ཞལ་ཕྱིར་གཟིགས་པས་བར་མཚམས་མེད་པར་གཏམས་

༄༅། །པ༑ དེ་རྒྱབ་ཐོད་དབྱུག་རལ་གྲི་མདའ་མདུང་རྩེ་གསུམ་ཕུར་པ་མཚོན་ཆ་སྣ་ཚོགས་རྩེ་ཕྱིར་བསྟན་པའི་གུར་ཁང་གི་ནང་དུ་དྲེགས་པ་སྡེ་བརྒྱད་ཀྱི་
དམག་ཚོགས་ཞལ་ཕྱིར་གཟིགས་ནས་རྔམས་པ། དེ་རྒྱབ་ཡེ་ཤེས་བསྐལ་པའི་མེ་དཔུང་ཆེན་པོ་རབ་ཏུ་འབར་བའི་གུར་ཁང་གིས་གཏམས་པ། སྟེང་གི་རྭ་ལ་རལ་གྲིའི་
འཁོར་ལོ་མེ་འབར་བ་གཡས་སུ་འཁོར་བས་གཟའ་སྐར་སོགས་སྟེང་གདོན་ཐམས་ཅད་ཕྱེ་མར་བརླག་པ། འོག་གི་རྭ་ལ་རལ་གྲིའི་འཁོར་ལོ་མེ་འབར་བ་གཡོན་དུ་འཁོར་
བས་ཀླུ་དང་ས་བདག་སོགས་འོག་གདོན་ཐམས་ཅད་ཕྱེ་མར་བརླག་པ། མཚོན་ཆ་དང་མེའི་གུར་ཁང་ལས་མཚོན་ཆ་དང་མེའི་སེར་བ་འབེབས་པས་མ་བདུད་བཙན་དང་རྒྱལ་
འགོང་དམ་སྲི་ཤི་འདྲེ་སོགས་བར་གདོན་ཐམས་ཅད་རྡུལ་དུ་བརླག་པ། སྟེང་གི་རྡོ་རྗེའི་རྭ་རྩེར་ཡེ་ཤེས་ཀྱི་ཁྱུང་ཆེན་མཐིང་ནག་རྭ་དང་མཆུ་སྡེར་གནམ་ལྕགས་ལས་གྲུབ་པ།

སྒྲོ་ཆེན་ཐམས་ཅད་རལ་གྲི་དང་སྤུ་གྲི་ལས་བྱས་པ། ཁྱུང་རྭ་དང་ནོར་བུ་ལས་ཡེ་ཤེས་ཀྱི་མེ་འོད་འབར་བ་ལྡིང་བ། སྣང་སྲིད་ཟིལ་གྱིས་གནོན་ཅིང་སྤུ་སྤྲུགས་པ་ལས་ཁྱུང་
དང་མཚོན་ཆའི་ཆར་འབེབས་པ། རྡོ་རྗེའི་མར་སྣའི་རྭ་རྩེ་ཕུར་པའི་རྣམ་པ་རབ་ཏུ་རྣོ་ཞིང་འབར་བས་འོག་གཞི་གནམ་ལྕགས་ཀྱི་ཁང་སྒྲོམ་གྲུ་གསུམ་གཏིང་ཟབ་དམྱལ་བ་
མནར་མེད་ཀྱི་གནས་ལྟ་བུའི་ནང་དུ་གནོད་བྱེད་དགྲ་བགེགས་རྒྱལ་འགོང་དམ་སྲི་སོགས་དམིགས་བྱ་རྣམས་ཚུད་པའི་སྙིང་ཁར་གཟིར་བའི་དབལ་ཁར་དུག་གི་འཁོར་ལོ་་་་་
རྩིབས་བརྒྱད་པ་འཁོར་བས་རྗེས་མེད་དུ་བརླག་པར་གྱུར་པར་བསམས་ལ། ཨོཾ་ཨཱཿཧཱུྃ་ཨརྩིག་ནིརྩིག་ན་མོ་བྷ་ག་ཝ་ཏེ་བཛྲ་ཀཱི་ལི་ཀཱི་ལ་ཡ། སྔགས་མཐར། བདག་དང་བསྲུང་བྱའི་
ལུས་ངག་ཡིད་གསུམ་ལ་སྲུང་ཤིག་ར